English: Thank you very much, Janet. On the media points, I take your point; I want to make very certain that Members of the Senedd have the information first, so we've taken some pains to make sure that Members of the Senedd have the copy of the letter going back to Dr Simon Brooks today and that spokespeople had the oral statement early on. I take the point entirely, so we will certainly work with the cross-party group on that. There are some real complexities here, aren't there? So, one of the big things that we want to be able to do is work with everyone to understand what the definitions of these various terms are. A second home, a home that's occupied by somebody who isn't from the community, a home that's occupied by somebody that works in the community but returns somewhere else at the weekend, a home that's partly occupied by somebody and partly let out; there is a vast number of different ways of doing this. So, some of the issues are definitional, and I certainly do not want to put anyone into the vilified space. Everyone makes a contribution, we just need to ensure that it's a fair contribution. I don't agree with you on the right to buy. There are a whole host of issues around right to buy, not least that we haven't got enough social housing, so selling some of it off doesn't make any sense. But also, of course, the only way that people can afford to buy the social homes they live in is to buy them at substantial discounts, and the discount price does not produce enough money to build the next lot of social homes. I think you're severely underestimating, unfortunately, how much money that actually takes. So, there are real issues with that. What we do need to do is make sure that we build enough social homes for rent so that people who want them can have them, and so I think we are agreed on that part of it. I am, of course, very determined to do that, and to make sure that we build them in the right place, for the right community access to those social homes as well. We have the housing crisis we've discussed in this Senedd a number of times now, Llywydd, which would take - . Each one of them is a debate in its own right. But I'm very happy to engage across party on a number of solutions to that. The last thing I want to say is just on the issue of working with the landlords. We are determined to put a registration scheme in place for holiday lets. Some of the issues are that it's more difficult to be a permanent landlord than it is to be a temporary one, so that needs to be addressed, and we need to be sure that people are adhering to the right standards and the right tax regimes and all the rest of it. So, we will be doing that, and I'm very happy, Janet, to work with you to make sure that that's both proportionate and produces the results that we both want.
Welsh: Diolch yn fawr iawn, Janet. O ran y pwyntiau am y cyfryngau, rwy'n derbyn eich pwynt; rwyf eisiau gwneud yn siŵr bod aelodau'r Senedd yn cael yr wybodaeth yn gyntaf, felly rydym wedi ymdrafferthu i sicrhau bod aelodau'r Senedd yn cael copi o'r llythyr sy'n mynd yn ôl at Dr Simon Brooks heddiw a bod y llefarwyr wedi cael y datganiad llafar yn gynharach. Rwy'n derbyn y pwynt yn gyfan gwbl, felly byddwn yn sicr yn gweithio gyda'r grŵp trawsbleidiol ar hynny. Mae rhai cymhlethdodau gwirioneddol yn y fan yma, onid oes? Felly, un o'r pethau mawr yr ydym ni eisiau ei wneud yw gweithio gyda phawb i ddeall beth yw'r diffiniadau o'r termau amrywiol hyn. Ail gartref, cartref a feddiannir gan rywun nad yw'n dod o'r gymuned, cartref a feddiannir gan rywun sy'n gweithio yn y gymuned ond sy'n dychwelyd i rywle arall dros y penwythnos, cartref a feddiannir yn rhannol gan rywun ac sy'n cael ei osod i rywun arall yn rhannol; mae nifer fawr o wahanol ffyrdd o wneud hyn. Felly, mae rhai o'r materion yn dibynnu ar ddiffiniad, ac yn sicr nid wyf eisiau difrïo neb. Mae pawb yn gwneud cyfraniad, ond mae angen i ni sicrhau ei fod yn gyfraniad teg. Nid wyf yn cytuno â chi ar yr hawl i brynu. Mae llu o broblemau ynghylch yr hawl i brynu, yn rhannol am nad oes gennym ddigon o dai cymdeithasol, felly nid yw gwerthu rhywfaint ohonynt yn gwneud unrhyw synnwyr. Ond hefyd, wrth gwrs, yr unig ffordd y gall pobl fforddio prynu'r cartrefi cymdeithasol y maen nhw'n byw ynddyn nhw yw eu prynu gyda disgownt sylweddol, ac nid yw'r pris disgownt yn cynhyrchu digon o arian i adeiladu'r gyfres nesaf o gartrefi cymdeithasol. Rwy'n credu eich bod wedi tanamcangyfrif yn sylweddol, yn anffodus, faint o arian y mae hynny'n ei olygu mewn gwirionedd. Felly, mae problemau gwirioneddol ynghylch hynny. Yr hyn y mae angen i ni ei wneud yw sicrhau ein bod yn adeiladu digon o gartrefi cymdeithasol i'w rhentu fel y gall pobl sydd eu eisiau nhw eu cael nhw, ac felly credaf ein bod ni'n gytûn ar hynny. Rwyf i, wrth gwrs, yn benderfynol iawn o wneud hynny, ac i sicrhau ein bod yn eu hadeiladu yn y lle iawn, ar gyfer y mynediad cymunedol iawn i'r cartrefi cymdeithasol hynny hefyd. Mae gennym yr argyfwng tai yr ydym wedi'i drafod yn y Senedd hon nifer o weithiau bellach, Llywydd, a fyddai'n cymryd - . Mae pob un yn ddadl ynddi hi ei hun. Ond rwy'n hapus iawn i ymgysylltu ar draws y pleidiau ar nifer o atebion i hynny. Y peth olaf yr wyf i eisiau ei ddweud yw ynghylch y mater o weithio gyda'r landlordiaid. Rydym yn benderfynol o roi cynllun cofrestru ar waith ar gyfer gosod eiddo ar gyfer gwyliau. Mae rhai o'r problemau yn deillio o'r ffaith ei bod yn anos bod yn landlord parhaol nag yw hi i fod yn un dros dro, felly mae angen ymdrin â hynny, ac mae angen i ni fod yn siŵr bod pobl yn glynu wrth y safonau cywir a'r cyfundrefnau treth cywir a phopeth arall. Felly, byddwn yn gwneud hynny, ac rwy'n hapus iawn, Janet, i weithio gyda chi i sicrhau bod hynny'n gymesur ac yn cynhyrchu'r canlyniadau y mae'r ddwy ohonom yn dymuno eu gweld.